प्रखंड के बीस सूत्री अध्यक्ष ने सीएम को सौंपा ज्ञापन
सोनुवा| सोनुवाप्रखंड के बीस सूत्री प्रखंड अध्यक्ष बसंत प्रधान ने मुख्यमंत्री रघुवर दास को प्रखंड के विभिन्न जनहित की समस्याओं पर ज्ञापन सौंपा है। बीस सूत्री अध्यक्ष द्वारा सौंपे गए ज्ञापन में सोनुवा नागलकाटा तालाब का जीर्णोद्धार करना, चक्रधरपुर सोनुवा गोइलकेरा सड़क निर्माण के लिए अधिग्रहित जमीन का शीघ्र मुआवजा देना, बेगुना से गितिलपी तक 20 किलोमीटर सड़क निर्माण, गोंडासाई जलाशय और नहर की मरम्मति, नागलकाटा तालाब से तैरा तक नहर मरम्मति, सोनुवा बाजार नहर पुलिया की मरम्मति, सोनुवा बाजार का सुंदरीकरण एवं बस स्टैंड का निर्माण, सोनुवा प्रोजेक्ट बालिका उच्च विद्यालय में शिक्षिकाओं की नियुक्ति, सोनुवा में डिग्री कॉलेज की स्थापना या वीर अर्जुन सिंह कॉलेज को सरकारी मान्यता देना, सोनुवा स्टेडियम का निर्माण पूरा करना, सोनुवा बाजार में बने शेड को गरीबों को वितरण करने सहित कई मांगें शामिल हैं।
hin_Deva hin_Deva